
RAPORT

asupra proiectului de Lege pentru aprobarea 

Ordonanţei Guvernului nr. 52/2005 privind organizarea 

şi desfăşurarea activităţii de curierat pentru materiale NATO clasificate
1. În conformitate cu prevederile art. 89 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru aprobarea Ordonanţei Guvernului nr. 52/2005 privind organizarea şi desfăşurarea activităţii de curierat pentru materialele NATO clasificate, trimis cu adresa nr. PL.X. 415 din               28 septembrie 2005 şi înregistrat sub nr.32/560 din 29 septembrie 2005.
Consiliul Legislativ, cu nr. 1191/28.08.2005, a avizat favorabil acest proiect de lege.
Proiectul de lege are ca obiect de reglementare organizarea şi desfăşurarea în condiţii de siguranţă a activităţii de curierat pentru materialele NATO clasificate, precum şi pentru cele provenite de la statele membre ale Uniunii Europene sau de la alte organizaţii internaţionale cu care România a încheiat tratate, înţelegeri sau acorduri care prevăd protecţia unor astfel de informaţii. 

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbaterea proiectului de lege au participat în calitate de invitaţi, în conformitate cu prevederile art. 51 şi 52 din Regulamentul Camerei Deputaţilor, domnii Paul Naidin, director al Direcţiei Juridice şi Integrare Euroatlantică şi Viorel Stan, şef serviciu al Departamentului INFOSEC, din cadrul Oficiului Registrului Naţional al Informaţiilor Secrete de Stat.
4. La lucrări au fost prezenţi 18 deputaţi din totalul de 23 de membri ai Comisiei. 

    Raportul Comisiei a fost adoptat cu unanimitatea voturilor celor prezenţi.
5. Proiectul de lege a fost adoptat de Senat în şedinţa din 22 septembrie 2005.

6. Potrivit prevederilor art. 75 din Constituţia României, republicată, şi ale            art. 86 din Regulamentul Camerei Deputaţilor, această Cameră este decizională.

În urma dezbaterii, în şedinţa din 6 octombrie 2005, Comisia propune Plenului Camerei Deputaţilor adoptarea proiectului de lege, în forma adoptată de Senat. 
Preşedinte,

Mihai Stănişoară 
Red.consultant. Rus Roxana 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr. 52/2005 privind organizarea şi desfăşurarea activităţii de curierat pentru materialele NATO clasificate, trimis cu adresa                        nr. PL.X. 415 din 28 septembrie 2005 şi înregistrat sub nr.32/560 din 29 septembrie 2005.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

